section_heading: Planiranje izgradnje
paragraph_text: Pojam ovakve tvornice prvi puta se u javnosti spominje u studenome 2013.<ref> i Tesla tada kreće u odabir mjesta gradnje. Američke države, u kojima su bile potencijalne lokacije, blie su Nevada, Teksas, Kalifornija, Arizona i Novi Meksiko. Izgradnja tvornice najavljena je 26. veljače 2014. godine, a 31. srpnja iste godine potpisan je ugovor između Tesla Motors Inc. i japanske korporacije Panasonic u kojem dogovaraju suradnju u izgradnji postrojenja za proizvodnju baterija. Ukupne investicije procjenjuju se na 5 milijardi dolara.<ref> Nedugo kasnije, 4. rujna 2014., Nevada je odabrana kao mjesto gradnje tvornice, ponajprije zbog svojeg bogatstva obnovljivim izvorima energije - energije vjetra, Sunca i geotermalne energije. Veliki faktor bila je vjerojatno i blizina rudnika litija, smještenog 320 km jugoistočno u mjestu Silver Peak, jedinog takvog komercijalne vrste u Sjevernoj Americi. Početkom 2016. predsjednik Panasonica Kazuhiro Tsuga potvrđuje planiranu investiciju od strane njegove tvrtke u vrijednosti od 1.6 milijardi dolara.<ref>